Programleder Jan Petter Saltvedt er veldig fornøyd med det foreløpige beløpet. Foto: Karina Kaupang Jørgensen / NRK

Kirkens Nødhjelps generalsekretær er fornøyd med så mange bøssebærere. Foto: Karina Kaupang Jørgensen / NRK

Giverglade nordmenn har samlet inn hele 250.939.986 kroner til Kirkens Nødhjelp.

Det er det høyeste beløpet noen sinne.

Klokken 03.13 er det innsamlede beløpet 239.818.529 millioner kroner.

– 208 millioner før Kveldsnytt. Det er helt fantastisk, sier programleder Jan Petter Saltvedt.

– Dette er helt utrolig! Nå er jeg blank i øynene, sier generalsekretær i Kirkens Nødhjelp, Anne-Marie Helland.

Snittet klokken 00.23 var på 45,86 kroner per innbygger.

– Vi har lovet vann til en million mennesker, men dette blir vann til flere, seir KNs generalsekretær.

Du kan kan fortsatt gi til TV-aksjonen. Det er mulig å sette inn et valgfritt beløp på innsamlingskontoen ut 2014.

Mange ringer

Telefonpanelet har nok å gjøre. Folk ringer inn store og små beløp hele tiden.

– Den høyeste summen jeg har fått hittil er på 11.000 kroner, sier Ingerid Stenvold, som var programleder da Amnesty hadde TV-aksjonen i 2012.

Jon Almaas var auksjonarius samme år.

– Jeg har bare fått inn 990 kroner, så det er bare barnematen i forhold til Ingerid, smiler Almaas ved siden av Stenvold.

På hennes høyre side sitter fjorårets auksjonarius, Erik Thorstvedt.

– 2700 kroner er det høyeste beløpet jeg har fått på telefonen i dag, forteller han.

Under hele sendingen sitter telefonpanelet klare for å ta imot penger.

Har du et bidrag kan du ringe dem på 02025.

Erik Thorstvedt, Ingerid Stenvold og Jon Almaas i telefonpanelet. Foto: Karina Kaupang Jørgensen / NRK

Forskjell på bydelene

Jenny Skavlan har valgt bydel Stovner i kommunekampen. Jan Petter Saltvedt har Namsos, Haddy Njie har Os, og Violet Road har hjemkommune Kåfjord. Foto: Karina Kaupang Jørgensen / NRK

I statistikken kan du sjekke hvordan din kommune ligger an, men i Oslo kan du også sjekke bydeler.

Klokken 22.50:

Sentrum på topp, med 114,38 kroner per innbygger.

Stovner ligger på en sjette plass, rett bak Nordstrand.

De beste bydelene i Oslo klokken 22.55. Foto: Skjermdump / NRK

Klokken 22.17:

Stovner har falt til en niende plass med 22,34 kroner per innbygger, rett bak Frogner med 23,17 kroner per innbygger.

– Niende plass er ikke bra nok, men det er veldig gøy at de har doblet snittet fra 2010. Da ga de bare 11 kroner per innbygger, sier auksjonarius Jenny Skavlan, som representerer Stovner i kommunekampen.

Mange milliarder

Aksjonsleder Kari Bucher er veldig glad for at det er full bøssebærerdekning. Foto: Karina Kaupang Jørgensen / NRK

Siden TV-aksjonen startet i 1974 har det norske folk samlet inn nesten fem milliarder kroner.

Rekordåret var i 2007, da Sammen for barn fikk inn hele 238 millioner kroner.

Da Amnesty fikk aksjonspengene i 2012 kom det inn 198 millioner kroner, og i fjor kom det inn 230 millioner kroner til Nasjonalforeningen for folkehelse og demenssaken.

Rogaland på topp

Klokken 20.00 hadde Bokn i Rogaland samlet inn mest.

De beste kommunene så langt i kveld er:

Bokn i Rogaland kr 173,74

Utsira i Rogaland kr 152,99

Kåfjord i Troms kr 152,57

Eidfjord i Hordaland kr 137,91

Modalen i Hordaland kr 134,28

Røyrvik i Nord-Trøndelag kr 101,69

Sentrum i Oslo kr 114,06

Røyrvik i Nord-Trøndelag kr 111,70

Træna i Nordland kr 110,72

Klokken 22.40 lå fremdeles Bokn på topp.

Mange frivillige har bidratt

Du kan gi penger til TV-aksjonen på mange måter.

En stor del av totalsummen kommer inn fra bøssene.

– Allerede i går hadde vi nok bøssebærere i Oslo og det er jeg veldig glad for, sier Anne-Marie Helland, generalsekretær i Kirkens Nødhjelp.

– Vi har full bøssebæredekning og det er helt magisk, sier TV-aksjonsleder Kari Bucher.